cyanic-selkie/wikianc huggingface dataset:
Εύα Αντζελίνα
Βιογραφικά στοιχεία
Γεννήθηκε στις 14 Μαρτίου 1985 στο Όραντζ Κάουντι της Καλιφόρνιας. Αποφοίτησε από την δευτεροβάθμια εκπαίδευση στο σχολείο Foothill High School. Ξεκίνησε την καριέρα της από τα 18 συμμετέχοντας σε ταινίες σκληρού πορνό, ενώ η ίδια εκμυστηρεύεται ότι στο ιδιωτικό της περιβάλλον είχε αρχίσει από ηλικίας 13ων χρονών να κινηματογραφεί με την κάμερα των γονέων της δικές της ερωτικές στιγμές. Συνεργάστηκε με τις παραγωγικές εταιρείες Vivid και Red Light District και έγινε φωτομοντέλο για το περιοδικό Hustler. Το 2004 διέκοψε για λίγο τις επαφές της με τον ερωτικό τομέα, θέλοντας χάρην του αρραβωνιαστικού της και υποψήφιου αξιωματικού του Ναυτικού, Νταν Μπίαρντ να καταταγεί στο Αμερικάνικο Ναυτικό. Εγκατέλειψε όμως τα σχέδια αυτά, κατόπιν της τραγικού θανάτου του αρραβωνιαστικού της, που αυτοκτόνησε από δηλητηρίαση με μονοξείδιο του άνθρακα, ενώ είχε προηγηθεί καβγάς για το αμαρτωλό παρελθόν της, κατά τον οποίο αυτή του έσπασε τη μύτη. Επέστρεψε στον κινηματογράφο και συνεργάστηκε με τις Digital Playground, Kink.com, Zero Tolerance και άλλες παραγωγικές εταιρείες. Παντρεύτηκε τον επίσης ηθοποιό σκληρών πορνό Ντάνι Μάουντεν το 2007, και έγινε μητέρα τον Δεκέμβριο του 2008. Χώρισε τον Μάρτιο του 2009 επειδή ο άνδρας της εξάσκησε σωματική βία («Domestic Violence»), και πήρε διαζύγιο τον ίδιο χρόνο.
Παραπομπές
Κατηγορία:Penthouse Pets Κατηγορία:Αμερικανίδες μοντέλα Κατηγορία:Αμερικανίδες ηθοποιοί πορνογραφικών ταινιών
Ελισάβετ της Δανίας
Η Ελισάβετ της Δανίας (Elisabeth af Danmark, 8 Μαΐου 1935 - 19 Ιουνίου 2018) ήταν κόρη του Κνουτ, Κληρονομικού Πρίγκιπα της Δανίας.
Βιογραφία
Γεννήθηκε στις 8 Μαΐου 1935 στην, και ήταν το μεγαλύτερο παιδί και η μοναχοκόρη του Κνουτ, Κληρονομικού Πρίγκιπα της Δανίας και της Πριγκίπισσας Καρολίνας Ματθίλδης της Δανίας.
Δεν παντρεύτηκε ποτέ και κατείχε τον τίτλο της "Πριγκίπισσας στη Δανία", ο οποίος προορίζεται για τα μέλη της βασιλικής οικογένειας σε σειρά διαδοχής. Η Ελισάβετ εργάστηκε στο Υπουργείο Εξωτερικών από το 1956 έως το 2001 και είχε τοποθετηθεί στο εξωτερικό πολλές φορές.
Πέθανε στις 19 Ιουνίου 2018 στο Παλάτι Σόργκενφρι σε ηλικία 83 ετών. Είναι θαμμένη στο Κόνγκενς Λίνγκμπι.
Θίβρων
Ο Θίβρων ήταν Σπαρτιάτης μισθοφόρος του 4ου αιώνα π.Χ.
Ο Θίβρων ήταν εκ των μισθοφόρων οι οποίοι στρατολογήθηκαν από τον Άρπαλο, υπό φυγή θησαυροφύλακα του Μεγάλου Αλεξάνδρου, προς το 325 π.Χ. Κατόπιν της φυγής του Άρπαλου από την Αθήνα προς την Κρήτη, φόνευσε τον τελευταίο και άρπαξε μέρος του κλεμμένου από τον ανέντιμο θησαυροφύλακα θησαυρού.
Κλήθηκε, ολίγον καιρό αργότερα, από τους εξορισθέντες της Κυρήνης, προκειμένου να τους βοηθήσει να ανακτήσουν τον έλεγχο της πόλεώς τους κατόπιν διατάγματος το οποίο είχε λάβει ο Αλέξανδρος λίγο πριν τον θάνατό του. Αναχώρησε από την Κρήτη με στρατιωτική δύναμη περίπου 6000 ανδρών και επιχείρησε την ίδρυση δικού του βασιλείου στην περιοχή της Κυρηναϊκή. Νίκησε τους Κυρηναίους, ωστόσο προδόθηκε από τον αξιωματικό του, Μνασικλή, και απώλεσε την Απολλωνία, καθώς και τον στόλο του (323-322 π.Χ.).
Ο Θίβρων, τότε, προχώρησε στη στρατολόγηση μισθοφόρων στην Πελοπόννησο, κατέλαβε την Τεύχειρα, νίκησε εκ νέου τους Κυρηναίους και ξεκίνησε την πολιορκία της πόλεως. Οι Κυρηναίοι ζήτησαν, τότε, την βοήθεια του νέου σατράπη της Αιγύπτου, Πτολεμαίου, ενώ στην συνέχεια άλλαξαν γνώμη και ήρθαν σε συνεννόηση με τον Θίβρωνα. Ωστόσο, ήταν πλέον αργά, με αποτέλεσμα την επέμβαση του Οφέλλα εις όνομα του Πτολεμαίου. Ο Θίβρων ηττήθηκε και συνελήφθη αιχμάλωτος το 322 π.Χ. Η συγκεκριμένη ήττα οδήγησε στην προσάρτηση της Κυρήνης από την Αίγυπτο.
Παραπομπές
Κατηγορία:Μισθοφόροι Κατηγορία:Αρχαίοι Σπαρτιάτες
Φραγκίσκος Σφόρτσα (καρδινάλιος)
Ο Φραγκίσκος, ιτλ. Francesco (1562 - 1624) από τον Οίκο των Σφόρτσα ήταν Ιταλός καρδινάλιος και επίσκοπος.
Βιογραφία
Γεννήθηκε στην Πάρμα, γιος τού Σφόρτσα Σφόρτσα (εγγονού τού πάπα Παύλου Γ΄) και της δεύτερης συζύγου του Αικατερίνης ντε Νομπίλι. Ο πατέρας του ήταν γιος της Κοστάντσα Φαρνέζε, νόθης κόρης τού πάπα Παύλου Γ΄. Καρδινάλιοι ήταν επίσης οι θείοι του Γκουίντο Ασκάνιο και Αλέξανδρος και ο ανιψιός του Φεντερίκο.
Ήταν κόμης της Σάντα Φιόρα, μαρκήσιος τού Βάρτσι & τού Καστέλ Ακουάρο. Αρχικά έλαβε στρατιωτική εκπαίδευση από τον εξάδελφό του Οκτάβιο Φαρνέζε δούκα της Πάρμας και μετά στην Αυλή τού Φραγκίσκου Α΄ μεγάλου δούκα της Φλωρεντίας. Σπούδασε επίσης λατινικά, ρητορική, μαθηματικά, φιλοσοφία και πολιτική. Νυμφεύτηκε την αδελφή τού Φραγκίσκου Α΄. Στα 18 έτη του υπηρέτησε στη Φλάνδρα υπό τον Αλέξανδρο Φαρνέζε δούκα της Πάρμας (αδελφό τού Οκταβίου) και διοίκησε Ιταλικό στρατό.
Όταν απεβίωσε η σύζυγός του, η αδελφή του Κοστάντσα Σφόρτσα, που είχε παντρευτεί τον Τζάκομο Μπονκομπάνι, νόθο γιο τού πάπα Γρηγορίου ΙΓ΄, τον ενθάρρυνε να ακολουθήσει εκκλησιαστική σταδιοδρομία. Έγινε κληρικός στη Ρώμη και ανήλθε γρήγορα στην Εκκλησία. Έγινε μέλος τού Συλλόγου (canon) στον καθεδρικό τού Σαν Νικόλα ιν Κάρκερε, πριν ακόμη χειροτονηθεί ιερέας.
Οικογένεια
Νυμφεύτηκε μία των Μεδίκων, κόρη τού Κόζιμο Α΄, μεγάλου δούκα της Τοσκάνης.
Παραπομπές
Κατηγορία:Οίκος των Σφόρτσα
Κρύα Βρύση Ρεθύμνης
Η Κρύα Βρύση είναι χωριό και έδρα ομώνυμης κοινότητας του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Απέχει 46 χιλιόμετρα από το Ρέθυμνο και είναι κτισμένη στους νότιους πρόποδες του όρους Κέντρος, σε υψόμετρο 480 μ. Το όνομά του προέρχεται από τις πολλές πηγές νερού στην περιοχή, και συγκεκριμένα σε μια πηγή με λίγο αλλά κρύο νερό νότια του χωριού, στη ρεματιά της Γρε Δάφνης. Πάνω από το χωριό βρίσκεται το αναρριχητικό πεδίο της Γρε Δάφνης.
Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως Criavrissi στην επαρχία Αγίου Βασιλείου. Στην ενετική απογραφή του 1583 από Καστροφύλακα αναφέρεται ως Cria Vrissi με 129 κατοίκους και 122 οφειλόμενες αγγαρείες, ενώ μνεία στο χωριό κάνει και ο Βασιλικάτα το 1630, με την ονομασία Cria Vrissi. Στην οθωμανική απογραφή του 1659 αναφέρεται ως Kirya Vrisi, με 20 σπίτια. Αναφέρεται ως Krya Vrysis στην απογραφή του 1834, η οποία οργανώθηκε από τους Αιγυπτίους.
Οι κάτοικοι του χωριού συμμετείχαν στις επαναστάσεις εναντίον των Οθωμανών. Στη μάχη στο Κακό Ρυάκι, κοντά στις Μέλαμπες, η οποία δόθηκε το 1822, ο γέρο Ασουμανάκης, από την Κρύα Βρύση, σκότωσε τον αρχηγό των Τούρκων Χανιαλή, οδηγώντας τους έτσι στην ήττα. Ο Κρυοβρυσανός Μανώλης Σκούληκας συμμετείχε σε μάχες σε Ρέθυμνο και Ηράκλειο και είχε εκλεγεί στρατιωτικός εκπρόσωπος της επαρχείας Αγίου Βασιλείου. Το χωριό διέθετε δικιά του πολεμική σημαία, το «Κρυοβρυσανό μπαϊράκι», στις επόμενες επαναστάσεις. Για τη συμμετοχή του στις επαναστάσεις του 1866 και 1878, το χωριό, όπως και άλλα της επαρχείας, πυρπολήθηκε από τους Οθωμανούς. Στην απογραφή του 1881 η Κρύα Βρύση υπάγονταν στον δήμο Μελάμπων και είχε αμιγώς χριστιανικό πληθυσμό, 327 κατοίκους. Στην απογραφή του 1920 είχε οριστεί έδρα ομώνυμου αγροτικού δήμου. Το 1925 η Κρύα Βρύση ορίστηκε έδρα ομώνυμης κοινότητας, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Λάμπης.
Δείτε: Κοινότητα Κρύας Βρύσης
Κατά τη διάρκεια της γερμανικής κατοχής, το χωριό συμμετείχε στην αντίσταση προσφέροντας βοήθεια και καταφύγιο για Έλληνες και Άγγλους αντάρτες. Μετά την απαγωγή του υποστράτηγου Κράιπε στις 26 Απριλίου 1944 οι Γερμανοί σκλήρηναν περισσότερο τη στάση τους, αρχίζοντας με την καταστροφή των Σακτουρίων στις 5 Μαΐου. Στις 22 Αυγούστου 1944 προχώρησαν ταυτόχρονα στην καταστροφή εφτά χωριών, συμπεριλαμβανομένης της Κρύας Βρύσης. Οι Γερμανοί περικύκλωσαν το χωριό και οδήγησαν όλους τους κατοίκους του χωριού στο δημοτικό σχολείου, όπου ξεχώρισαν τα γυναικόπαιδα από τους άντρες. Έπειτα ξεχώρισαν 30 άντρες και τους εκτέλεσαν αργότερα. Όλοι οι υπόλοιποι οδηγήθηκαν στο Σπήλι, με ότι υπάρχοντα τους επιτράπηκε να πάρουν μαζί τους. Στη συνέχεια πυρπόλησαν το χωριό, αφού είχαν λεηλατήσει τα σπίτια για τιμαλφή.
Μετά τον πόλεμο αποφασίστηκε η μετεγκατάσταση των κατοίκων στη θέση Συκιάς το νερό, περίπου ένα χιλιόμετρο νοτιοανατολικά. Το νέο χωριό (Κάτω ή Νέα Κρύα Βρύση) κτίστηκε την περίοδο 1946-1948, αλλά η μετεγκατάσταση των κατοίκων δεν ολοκληρώθηκε. Η Νέα Κρύα Βρύση αναγνωρίστηκε ως ανεξάρτητος οικισμός το 1961, όταν είχε 93 κατοίκους.
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
Παραπομπές
Κατηγορία:Χωριά του νομού Ρεθύμνης Κατηγορία:Δήμος Αγίου Βασιλείου
Μητροπολίτης Αιτωλίας και Ακαρνανίας Δαμασκηνός
Ο Μητροπολίτης Αιτωλίας και Ακαρνανίας Δαμασκηνός (Κιαμέτης) (Πειραιάς, γεν. 1975) είναι Έλληνας επίσκοπος, Μητροπολίτης της Εκκλησίας της Ελλάδος.
Βιογραφία
Γεννήθηκε στον Πειραιά το 1975. Μεγάλωσε και φοίτησε στον τόπο καταγωγής του, την Σάμο. Σπούδασε Κοινωνική Θεολογία στο τμήμα Ποιμαντικής και Κοινωνικής Θεολογίας του Εθνικού και Καποδιστριακού Πανεπιστημίου Αθηνών, από το οποίο αποφοίτησε το 1997.
Πάκο Αλκάθερ
Ο Φρανθίσκο "Πάκο" Αλκάθερ Γκαρθία (Francisco "Paco" Alcácer García, 30 Αυγούστου 1993) είναι Ισπανός ποδοσφαιριστής ο οποίος αγωνίζεται ως επιθετικός για λογαριασμό της Αλ Σάρτζα. Προερχόμενος από τις ακαδημίες της Βαλένθια, αγωνίστηκε πρώτη φορά για την πρώτη ομάδα το 2010 και έγινε βασικός μετά από δανεισμό στη Χετάφε, σκοράροντας 43 γκολ σε 118 αγώνες. Το 2016 αποκτήθηκε από την Μπαρτσελόνα για 30 εκατομμύρια ευρώ, κατακτώντας δύο Κόπα ντελ Ρέι και ένα πρωτάθλημα, ως αλλαγή του Λουίς Σουάρες. Το 2018 δόθηκε δανεικός στην Μπορούσια Ντόρτμουντ, η οποία τον αγόρασε για 23 εκατομμύρια ευρώ. Τη σαιζόν 2018-19 ήταν δεύτερος σκόρερ της Μπουντεσλίγκα, με 18 γκολ, όμως με την άφιξη του Έρλιγκ Χάαλαντ έμεινε στον πάγκο. Τον Ιανουάριο του 2020 αποκτήθηκε από την Βιγιαρεάλ για 25 εκατομμύρια ευρώ, αποτελώντας την ακριβότερη μεταγραφή στην ιστορία του συλλόγου.
Μητροπολίτης Αιτωλίας και Ακαρνανίας Δαμασκηνός
Βιογραφία
Το 1997 εκάρη μοναχός και κατόπιν χειροτονήθηκε διάκονος από τον τότε Μητροπολίτη Πειραιώς Καλλίνικο. Το 1998 ακολούθησε τον νεοενθρονισθέντα Μητροπολίτη Δημητριάδος και Αλμυρού Ιγνάτιο στον Βόλο, όπου υπηρέτησε ως Αρχιδιάκονός του και ως διευθυντής του ιδιαιτέρου Γραφείου του (1998-2003). Το 2002 χειροτονήθηκε πρεσβύτερος και έλαβε το οφφίκιο του αρχιμανδρίτη από τον Μητροπολίτη Δημητριάδος Ιγνάτιο. Υπηρέτησε ως Γενικός Αρχιερατικός Επίτροπος της Ιεράς Μητροπόλεως Δημητριάδος και Αλμυρού από το 2003 έως το 2006, ενώ από το 2006 έως την εκλογή του, το 2022, υπηρέτησε ως Πρωτοσύγκελλος αυτής. Διετέλεσε Προεδρεύων του Μητροπολιτικού Συμβουλίου. Ανέλαβε την διοργάνωση των μηνιαίων Ιερατικών Συνάξεων, πολλών Επιμορφωτικών Ιερατικών Σεμιναρίων, καθώς και πολυάριθμων Συνεδρίων και ποικίλων Εκδηλώσεων της Ι. Μητροπόλεως Δημητριάδος. Διετέλεσε Διευθυντής του περιοδικού «Πληροφόρηση» (2002-2012), επί πενταετία Αρχηγός των κατασκηνώσεων αρρένων, ίδρυσε την Παιδική και Νεανική Χορωδία της Μητροπόλεως, και είχε την ευθύνη της έκδοσης πρότυπων Κατηχητικών Βοηθημάτων για όλες τις βαθμίδες των Κατηχητικών Σχολείων. Εμπνευστής, δημιουργός και Διευθυντής του Μουσείου Βυζαντινής Τέχνης και Πολιτισμού, στη Μακρινίτσα Πηλίου. Εξέδωσε δύο συλλογές ομιλιών και κηρυγμάτων με τον τίτλο «Από καρδίας: Εννέα λόγοι για την Αγία και Μεγάλη Τεσσαρακοστή» και «Κηρύττοντας σε σημαντικούς σταθμούς του Εκκλησιαστικού έτους».
Πάκο Αλκάθερ
Ο Αλκάθερ κατέκτησε το ευρωπαϊκό πρωτάθλημα Κ-19 δύο φορές και πραγματοποίησε το ντεμπούτο του στην εθνική αντρών το 2014, και έχει πραγματοποιήσει 19 εμφανίσεις με το εθνόσημο σκοράροντας 12 γκολ.
Μητροπολίτης Αιτωλίας και Ακαρνανίας Δαμασκηνός
Βιογραφία
Εξελέγη από την Ιερά Σύνοδο της Εκκλησίας της Ελλάδος Μητροπολίτης Αιτωλίας και Ακαρνανίας στις 6 Οκτωβρίου 2022, λαμβάνοντας 60 ψήφους επί συνόλου 77. Η χειροτονία του στο επισκοπικό αξίωμα πραγματοποιήθηκε στις 9 Οκτωβρίου 2022 στον Καθεδρικό Ναό των Αθηνών. Ενθρονίστηκε στις 11 Νοεμβρίου 2022 στον Μητροπολιτικό Ναό Αγίου Σπυρίδωνος Μεσολογγίου.
Πάκο Αλκάθερ
Παραπομπές
Κατηγορία:Ισπανοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ισπανίας Κατηγορία:Ποδοσφαιριστές Βαλένθια ΚΦ Κατηγορία:Ποδοσφαιριστές Χετάφε ΚΦ Κατηγορία:Ποδοσφαιριστές Μπαρτσελόνα Κατηγορία:Ποδοσφαιριστές Μπορούσια Ντόρτμουντ Κατηγορία:Ποδοσφαιριστές Βιγιαρρεάλ ΚΦ Κατηγορία:Ποδοσφαιριστές Εθνικής Ισπανίας Κ19 Κατηγορία:Βαλενθιανοί ποδοσφαιριστές
Μητροπολίτης Αιτωλίας και Ακαρνανίας Δαμασκηνός
Παραπομπές
Κατηγορία:Έλληνες θεολόγοι Κατηγορία:Μητροπολίτες Αιτωλίας και Ακαρνανίας
Κωνσταντίνος Δωρανίτης
Ο Κωνσταντίνος Δωρανίτης ήταν Βυζαντινός Έλληνας αριστοκράτης και στρατιωτικός ηγέτης της Αυτοκρατορίας της Τραπεζούντας. Εξέχων μέλος της αριστοκρατικής οικογένειας των Δωρανιτών από την Τραπεζούντα, η δράση του Κωνσταντίνου Δωρανίτη έλαβε χώρα στα πλαίσια του εμφυλίου πολέμου ο οποίος διατάραξε την Αυτοκρατορία της Τραπεζούντας στην διάρκεια του 14ου αιώνα.
Το 1340-41, ο Κωνσταντίνος Δωρανίτης συμμετείχε στον εμφύλιο πόλεμο ευρισκόμενος υπό την ηγεσία του μέγα στρατοπεδάρχη Σεβαστού Τζανίχη, ο οποίος αντιτάχθηκε στην Αυτοκράτειρα Ειρήνη Παλαιολογίνα. Η Σύγκρουση έληξε με την ήττα του μέγα στρατοπεδάρχη. Η έπειτα δράση του Δωρανίτη παραμένει ασαφής έως και το 1341/2, όταν και διέφυγε στην Κωνσταντινούπολη μαζί με τους Νικήτα Σχολάρη και Γρηγόριο Μειτζομάτη. Εκεί, έπεισαν τον Ιωάννη Μέγα Κομνηνό να επιστρέψει στην Τραπεζούντα, όπου και στέφθηκε αυτοκράτορας τον Σεπτέμβριο του 1342. Το 1344, κατά την άνοδο στον θρόνο του Αυτοκράτορα Μιχαήλ Μέγα Κομνηνού, έλαβε το αξίωμα του πρωτοβεστιάριου. Το 1351, ήταν κεφαλατικεύων (επαρχιακός κυβερνήτης) των Λιμνίων, ενώ εξεγέρθηκε εναντίον του Αλέξιου Γ΄ Μέγα Κομνηνού, χωρίς επιτυχία.
Ήταν αδερφός του Θεόδωρου Πιλέλη Δωρανίτη, πιθανώς υψηλόβαθμου αυλικού αξιωματούχου της Τραπεζούντας, ενώ είχε και έναν υιό, τον Ιωάννη, ο οποίος και έλαβε τον αυλικό τίτλο του πιγκέρνη το 1344.
Πηγές
Κατηγορία:Πρόσωπα της Αυτοκρατορίας της Τραπεζούντας Κατηγορία:Βυζαντινοί επαναστάτες Κατηγορία:Πρωτοβεστιάριοι Κατηγορία:Βυζαντινοί του 14ου αιώνα
Κομμουνιστικό Κόμμα της Αραγονίας
Το Κομμουνιστικό Κόμμα της Αραγονίας (Ισπανικά: Partido Comunista de Aragón, στα Αραγονικά: Partiu Comunista d'Aragón) είναι η ομοσπονδία του Κομμουνιστικού Κόμματος της Ισπανίας (PCE) στην Αραγονία. Οι θέσεις του διατυπώνονται στο 11ο Συνέδριο του κόμματος.
Παραπομπές σημειώσεις
Κατηγορία:Πολιτικά κόμματα της Αραγονίας
Μεγάλο Χωριό (αποσαφήνιση)
Με την ονομασία Μεγάλο Χωριό αναφέρονται οι παρακάτω οικισμοί της Ελλάδας:
Μαρία Ορόσα
Η Maria Ylagan Orosa υπήρξε επιστήμονας τροφίμων, ήρωας πολέμου, φιλάνθρωπος και είχε δημιουργήσει πάνω από 700 συνταγές, μεταξύ των οποίων και το τοπικό καρύκευμα κέτσαπ από μπανάνα.
Γεννημένη στις 29 Νοεμβρίου, 1893, November 29, 1893, στο δήμο Taal στην επαρχία Batangas (Captaincy General of the Philippines), η Maria Ylagan Orosa πήγε να γίνει μία σπουδαία φοιτήτρια καθώς είχε κερδίσει μερική κυβερνητική υποτροφία το 1916 για να παρακολουθήσει το Πανεπιστήμιο του Σιάτλ. μικρογραφία|Maria Orosa (Historical Park and Laurel Park, [[c:Category:Batangas Provincial Capitol Complex|Batangas Provincial Capitol Complex).]] Κατά τη διάρκεια της παραμονής της σε ξενώνα YMCA και μεταξύ περίεργων δουλειών που έκανε, η Orosa πήρε το πτυχίο της και το μεταπτυχιακό της στη φαρμακευτική χημεία, καθώς και ένα πρόσθετο πτυχίο στη χημεία τροφίμων.
Στη συνέχεια, της προσφέρθηκε να δουλέψει ως χημικός για την πολιτεία της Ουάσινγκτον πριν επιστρέψει στις Φιλιπίννες το 1922, για να εστιάσει στο πρόβλημα υποσιτισμού που ταλαιπωρούσε την πατρίδα της.
Οι γνώσεις της για τη χημεία οδήγησαν σε πολυάριθμες γαστρονομικές καινοτομίες. Πειραματίστηκε με ντόπιες φιλιππινέζικες τροφές, για παράδειγμα, εγκαθιστώντας ένα παραδοσιακό πήλινο δοχείο με δύο φύλλα από μέταλλο, δημιούργησε τον «φούρνο Palayok», παρέχοντας σε απομακρυσμένα χωριά που δεν είχαν πρόσβαση σε ηλεκτρική ενέργεια έναν πιο αποτελεσματικό μέσο μαγειρέματος σε ανοιχτή φωτιά.
Δύο άλλες εφευρέσεις της, όμως, ήταν αυτές που την έκαναν και ήρωα πολέμου. Κατά τη διάρκεια του Β' Παγκοσμίου Πολέμου ανέπτυξε το Soyalac (ένα πλούσιο σε θρεπτικά συστατικά ποτό που προέρχεται από σπόρους σόγιας) και το Darak (μπισκότα ρυζιού γεμάτα βιταμίνη Β-1, που θα μπορούσαν, επίσης, να αποτρέψουν τη νόσο του beriberi), τα οποία έσωσαν αμέτρητες ζωές κατά τη διάρκεια του Β' Παγκοσμίου Πολέμου. Βοήθησε στην κρυφή εισαγωγή τους σε στρατόπεδα συγκέντρωσης σε λειτουργία από Ιάπωνες, κάτι που βοήθησε στη σωτηρία χιλιάδων Φιλιππινέζων, Αμερικανών και άλλων εθνικοτήτων.
Σε αναγνώριση των συνεισφορών της Orosa στην κοινωνία των Φιλιππίνων, το Εθνικό Ιστορικό Ινστιτούτο εγκατέστησε ένα δείκτη προς τιμήν της στο Γραφείο Βιομηχανίας Φυτών (Bureau of Plant Industry) στη Μανίλα το 1983.
Ο δείκτης την περιέγραφε ως την πρώτη Φιλιππινέζα γυναίκα επιστήμονα, ιδρύτρια του Home Extension Service στις Φιλιππίνες το 1922 και αντάρτισσα στη διάρκεια της Ιαπωνικής κατοχής που πέθανε στη γραμμή του καθήκοντος.
Πέθανε στις 13 Φεβρουαρίου, 1945, όταν ένα κομμάτι θραύσματος τρύπησε την καρδιά της εν μέσω μιας εφόδου Αμερικανικού βομβαρδισμού.
Γουόλτερ Στιούαρτ, 6ος Υψηλός Στιούαρτ της Σκωτίας
Ο Γουόλτερ Στιούαρτ, 6ος Υψηλός Στιούαρτ της Αγγλίας (Walter Stewart, 6th High Steward of Scotland, 1296 - 9 Απριλίου 1327), 6ος κληρονομικός Υψηλός Στιούαρτ της Σκωτίας και πατέρας του Ροβέρτου Β΄ της Σκωτίας ήταν γιος του Τζέιμς Στιούαρτ, 5ου Υψηλού Στιούαρτ της Σκωτίας και της Ζιλ ντε Μπεργκ, κόρης του Γουόλτερ ντε Μπεργκ, 1ου κόμη του Ούλστερ. Μερικές φορές αναφέρεται σαν μητέρα του η Σεσίλλη του Ντανμπάρ αλλά οι πληροφορίες είναι εσφαλμένες. Ο Γουόλτερ Στιούαρτ πολέμησε στην μάχη του Μπάνοκμπερν (1314) στην δεξιά πτέρυγα του Σκωτσέζικου στρατού.
Εθνική Βιβλιοθήκη της Γουινέας
Η Εθνική Βιβλιοθήκη της Γουινέας (γαλλικά: Bibliothèque Nationale de Guinée) είναι η εθνική βιβλιοθήκη της Γουινέας, που βρίσκεται στην πρωτεύουσα Κονακρί. Η βιβλιοθήκη ιδρύθηκε το έτος της ανεξαρτησίας της χώρας, το 1958, και το 2015 ξεκίνησαν οι εργασίες για την ανέγερση του νέου κτιρίου της βιβλιοθήκης στο Πανεπιστήμιο του Κονακρί.
Γουόλτερ Στιούαρτ, 6ος Υψηλός Στιούαρτ της Σκωτίας
Πόλεμοι με τους Άγγλους
Ο Γουόλτερ ήταν ο νόμιμος διοικητής σε μια από τις τέσσερις Σκωτσέζικες μεραρχίες αλλά επειδή ήταν πολύ νέος ανέλαβε την διοίκηση ο Τζέιμς Ντάγκλας, λόρδος του Ντάγκλας. Υπάρχουν αμφιβολίες ωστόσο αν συμμετείχαν άλλες τρεις Σκωτσέζικες μεραρχίες στην μάχη του Μπάνοκμπερν. Διορίστηκε Γουόρντεν του Δυτικού Μαρς σαν ανταμοιβή για τις υπηρεσίες του στην μάχη και του δόθηκαν τα εδάφη του Λαργκς που είχαν κατασχεθεί από τον Τζων Μπάλλιολ, παραχώρησε τα εδάφη στο αβαείο του Πέισλι. Μετά την απελευθέρωση της συζύγου του Ροβέρτου Μπρους Ελισάβετ του Μπουργκ και της κόρης του Μάρτζορι Μπρους από την Αγγλική αιχμαλωσία ο Υψηλός Στιούαρτ πήγε στα σύνορα για να τους υποδεχτεί στην αυλή της Σκωτίας. Παντρεύτηκε αργότερα την Μάρτζορι και δέχτηκε την βαρονία του Μπάθγκειτ στο Γουέστ Λόθιαν σαν προίκα από την σύζυγο του.
Εθνική Βιβλιοθήκη της Γουινέας
Σύμφωνα με τα Ηνωμένα Έθνη, το επίπεδο αλφαβητισμού μεταξύ του ενήλικου πληθυσμού της Γουινέας ήταν 32% το 2014.
Γουόλτερ Στιούαρτ, 6ος Υψηλός Στιούαρτ της Σκωτίας
Πόλεμοι με τους Άγγλους
Όταν ο Ροβέρτος Α΄ της Σκωτίας απουσίαζε στην Ιρλανδία ο Υψηλός Στιούαρτ και ο Σερ Τζέιμς Ντάγκλας πέρασαν τον περισσότερο χρόνο στα Σκωτσέζικα σύνορα. Ο Γουόλτερ Στιούαρτ ανέλαβε την υπεράσπιση του Μπέργουικ-απόν-Τουίντ που από το 1318 πολιορκήθηκε από τον Εδουάρδο Β΄ της Αγγλίας. Όταν ο Ροβέρτος Μπρους απουσίαζε στην Ιρλανδία ο Υψηλός Στιούαρτ και ο Σερ Τζέιμς Ντάγκλας ανέλαβαν την υπεράσπιση των συνόρων, υπερασπίστηκαν το Μπέργουικ-απόν-Τουίντ που από τις 24 Ιουλίου 1319 πολιορκήθηκε από τον Εδουάρδο Β΄, μερικά πολιορκητικά όπλα καταστράφηκαν από την φρουρά της Σκωτίας και οι Στιούαρτ αιφνίδια έδιωξαν τον εχθρό. Το 1322 ο Ντάγκλας και ο Τόμας Ράντολφ προσπάθησαν να αιφνιδιάσουν τον βασιλιά της Αγγλίας στο αβαείο του Μπάιλαντ στο Γιορκσάιρ αλλά ο Εδουάρδος Β΄ δραπέτευσε στην Γιορκ με 500 ιππείς. Ο Γουόλτερ Στιούαρτ της Σκωτίας με ένα διάταγμα παραχώρησε στον Τζων του Σαιν Κλαιρ εκτάσεις στο Ρόξμπουργκσαιρ με τον τίτλο "Ροβέρτος ντε Λόντερ, δικαστής του Λόθιαν".
Οικογένεια
Με την σύζυγο του Μάρτζορι Μπρους, κόρη του Ροβέρτου Μπρους και της Ισαβέλλας ντε Μαρ απέκτησε :
Εθνική Βιβλιοθήκη της Γουινέας
Ιστορία
Η βιβλιοθήκη ιδρύθηκε το 1958, όταν η χώρα ανέκτησε την ανεξαρτησία της. Την 1η Απριλίου 1944 δημιουργήθηκε το Centre IFAN (Centrifan), το οποίο ήταν παράρτημα του Γαλλικού Ινστιτούτου Μαύρης Αφρικής (IFAN), και είχε την έδρα του στο Ντακάρ. Με διάταγμα της 10ης Νοεμβρίου 1958, το Centrifan μετατράπηκε σε Εθνικό Ινστιτούτο Έρευνας και Τεκμηρίωσης της Γουινέας (Institut national de recherche et de documentation de Guinée). Η Εθνική Βιβλιοθήκη και τα Εθνικά Αρχεία στο πλαίσιο του INRDG εντάχθηκαν στο Τμήμα Τεκμηρίωσης. Το 1983, το INRDG μετατράπηκε σε Κεντρικό Ινστιτούτο Συντονισμού Έρευνας και Τεκμηρίωσης της Γουινέας (Institut central de coordination de la recherche et de la documentation de Guinée (ICCRDG)) και η Διεύθυνση Τεκμηρίωσης χωρίστηκε σε: Εθνική Βιβλιοθήκη και Εθνικά Αρχεία. Το ICCRDG διαδέχθηκε η Διεύθυνση Επιστημονικής και Τεχνικής Έρευνας (Direction de la recherche scientifique et technique (DRST)). Από τον Μάρτιο του 1986, η Εθνική Βιβλιοθήκη υπαγόταν στο Υπουργείο Πολιτισμού ενώ η DRST στο Υπουργείο Πληροφόρησης, Πολιτισμού και Τουρισμού. Η βιβλιοθήκη είχε έναν εκπαιδευμένο βιβλιοθηκάριο (τον μοναδικό στη χώρα) μέχρι το 1961. Το 1962, η βιβλιοθήκη μεταφέρθηκε σε έναν παλιό και μικρότερο κτίριο, αλλά σε καλύτερη τοποθεσία. Εκείνη την εποχή, τη θέση ανέλαβε ένας άλλος βιβλιοθηκάριος με γαλλική ανατροφή. Ωστόσο, και οι δύο καταρτισμένοι βιβλιοθηκονόμοι πήραν προαγωγή και μετακινήθηκαν αλλού. Μέχρι το 1985 η βιβλιοθήκη ήταν αποκλειστικά εξαρτημένη από δωρεές.
Γουόλτερ Στιούαρτ, 6ος Υψηλός Στιούαρτ της Σκωτίας
Οικογένεια
Με την δεύτερη σύζυγο του Ισαβέλλα ντε Γκράχαμ, κόρη του Σερ Τζων Γκράχαμ του Αβερκόρν απέκτησε :
Θάνατος
Ο Γουόλτερ Στιούαρτ, 6ος Υψηλός Στιούαρτ της Αγγλίας πέθανε στο κάστρο του Μπάθγκειτ στις 9 Απριλίου 1326 και τάφηκε στο αβαείο του Πέισλι μαζί με την πρώτη σύζυγο του Μάρτζορι Μπρους και τους πέντε πρώτους Υψηλούς Στιούαρτ, μια επιγραφή στο δάπεδο του αβαείου γράφει :
Εθνική Βιβλιοθήκη της Γουινέας
Ιστορία
Το 1989, η βιβλιοθήκη έκλεισε και η συλλογή των 40.000 έως 60.000 τόμων συσκευάστηκε και τοποθετήθηκε στις αποθήκες. Ορισμένα από αυτά τοποθετήθηκαν στο υπόγειο του Palais du Peuple. Το κτίριο χρησιμοποιούνταν από το Υπουργείο Επαγγελματικής Κατάρτισης (Ministère de l'enseignement technique et de la formation professionnelle). Λίγα χρόνια αργότερα η βιβλιοθήκη άνοιξε ξανά στο συγκρότημα του μουσείου.
Γουόλτερ Στιούαρτ, 6ος Υψηλός Στιούαρτ της Σκωτίας
Θάνατος
"Εις μνήμη των Υψηλών Στιούαρτ της Σκωτίας, τα σώματα τους βρίσκονται στο υψηλό ιερό του αβαείου της εκκλησίας του Πέισλι".
Εθνική Βιβλιοθήκη της Γουινέας
Κτίριο
Το νέο κτίριο της βιβλιοθήκης, κτίστηκε κοντά στο Πανεπιστήμιο Gamal Abdel Nasser στο Conakry το 2015. Το προηγούμενο διάστημα, η βιβλιοθήκη χρησιμοποιούσε ένα κτίριο στο συγκρότημα του μουσείου. Τα εγκαίνια της βιβλιοθήκης τελέστηκαν στις 22 Απριλίου 2018 μαζί με την  τελετή λήξεως των εκδηλώσεων  του Κόνακρυ ως Παγκόσμια Πρωτεύουσα του Βιβλίου. Παρόντες ήταν ο Πρόεδρος Alpha Condé, ο Πρωθυπουργός και ο Υπουργός Πολιτισμού, Αθλητισμού και Πολιτιστικής Κληρονομιάς. Το κόστος κατασκευής ήταν περίπου 7 δισεκατομμύρια φράγκα Γουινέας.
Γουόλτερ Στιούαρτ, 6ος Υψηλός Στιούαρτ της Σκωτίας
Παραπομπές
Κατηγορία:Οίκος των Στιούαρτ
Εθνική Βιβλιοθήκη της Γουινέας
Βιβλία για τη Γουινέα
Με την ιδιότητα της Παγκόσμιας Πρωτεύουσα Βιβλίου της UNESCO το 2016, το Βρότσουαφ ξεκίνησε μια εκστρατεία για τη δωρεά 100.000 βιβλίων στη Γουινέα, συγκεντρώνοντας 100.000 δολάρια για την εκδωση και τη διανομή των βιβλίων στα σχολεία της Γουινέας. Το πρόγραμμα "Βιβλία για τη Γουινέα" συγχρηματοδοτήθηκε από την UNESCO και τον δήμο του Βρότσουαφ. Η εκστρατεία συντονίστηκε από το Ίδρυμα Art Transparent Foundation. Επιπλέον, χρήματα για την αγορά βιβλίων προσέφεραν 500 δωρητές από την Πολωνία και τη Sharjah (Πολιτιστική Πρωτεύουσα 2019). Η αφορμή για μια τέτοια εκστρατεία ήταν όταν το Κονακρί αναδείχθηκε Παγκόσμια Πολιτιστική Πρωτεύουσα 2017. Τα εκθέματα δωρίστηκαν επίσημα κατά την τελετή εγκαινίων του νέου κτιρίου της Εθνικής Βιβλιοθήκης. Εκτυπώθηκαν στην Αφρική. Μεταξύ των κειμένων ήταν και πολλά πολωνικά ποιήματα μεταφρασμένα στα γαλλικά.
Συλλογή
Στα τέλη του 1967, η συλλογή περιελάμβανε 11.000 τόμους και 300 περιοδικά. Σύμφωνα με το διάταγμα αριθ. 290/PRG/73 του Νοεμβρίου 1973, η βιβλιοθήκη έλαβε νόμιμα δικαιώματα κατάθεσης. Το τυπογραφείο έδινε 5 αντίτυπα, ο εκδότης 20 και οι συντάκτες εφημερίδων 8. Δεν παρέμειναν όλα στη βιβλιοθήκη, πολλά μεταφέρονταν σε άλλα ιδρύματα, συμπεριλαμβανομένων των αρχείων. Το 2007, η συλλογή της βιβλιοθήκης αριθμούσε πάνω από 50.000 τόμους. Το 2021 η συλλογή εντύπων ανερχόταν σε 3 χιλιάδες τόμους.
Παραπομπές
Κατηγορία:Βιβλιοθήκες στη Γουινέα Κατηγορία:Εθνικές βιβλιοθήκες
Σχέσεις Αλβανίας-Πολωνίας
Οι σχέσεις Αλβανίας-Πολωνίας αναφέρονται σε ιστορικές και τρέχουσες διμερείς σχέσεις μεταξύ της Δημοκρατίας της Αλβανίας και της Δημοκρατίας της Πολωνίας.
Ιστορία
Οι σχέσεις Αλβανίας-Πολωνίας χρονολογούνται από τον Μεσαίωνα, όπου την εποχή του Σκεντέρμπεη, τα δύο έθνη ήταν συμμαχικά ενάντια στην Οθωμανική Αυτοκρατορία. Η παλαιότερη γνωστή αλληλογραφία Πολωνίας-Αλβανίας ήταν μια επιστολή του Βασιλιά Βλαντίσλαφ προς τον Σκεντέρμπεη. Τους επόμενους αιώνες, χιλιάδες βιβλία εκδόθηκαν στην Πολωνία για τον Σκεντέρμπεη και αναγνωρίστηκε ως Χριστιανός ιππότης.
Οι δύο χώρες μοιράζονται ιστορικά κοινά, όπως ο δεσμός του Ρωμαιοκαθολικισμού, όταν η πιο σεβαστή φιγούρα της Αλβανίας, ο Σκεντέρμπεης ήταν Καθολικός Αλβανός που ηγήθηκε του αγώνα ενάντια στην οθωμανική εισβολή στην Ευρώπη, η οποία αναγνωρίστηκε από τον γηγενή Πολωνό Πάπα Ιωάννη Παύλο Β΄ ως σωτήρα. Η Πολωνία ήταν το πρώτο σλαβικό έθνος που αναγνώρισε το Κοσσυφοπέδιο ως ανεξάρτητη οντότητα και η σχέση μεταξύ των δύο εθνών είναι αρκετά χαμηλή από το αναμενόμενο. Παρ΄ όλα αυτά, οι δύο χώρες εργάζονται πιο κοντά από την πτώση του κομμουνισμού το 1989 και υπήρξε έντονη ανανέωση των σχέσεων μεταξύ των δύο εθνών.
Ο Στανίσουαφ Ζούμπερ, ένας Πολωνός γεωλόγος στα μέσα του 20ου αιώνα, ήταν ο συγγραφέας του πρώτου εκτεταμένου γεωλογικού χάρτη της Αλβανίας, ο οποίος εξακολουθεί να χρησιμοποιείται σε όλη την Αλβανία μέχρι σήμερα. Η πρώτη γραμμή τηλεγραφίας από τη Βόρεια Αλβανία προς την Κωνσταντινούπολη, καθώς και η πρώτη στο Μοναστήρι, κατασκευάστηκε επίσης από τους Πολωνούς.
Μετά την αποχώρηση της Αλβανίας από το σοβιετικό μπλοκ, οι σχέσεις Αλβανίας-Πολωνίας σταμάτησαν. Ωστόσο, μετά την πτώση του κομμουνισμού, αναστήθηκαν με σημαντική συνεισφορά από την ίδρυση της Αλβανικής-Πολωνικής Εταιρείας Φιλίας, η οποία δημιουργήθηκε από Αλβανούς που κάποτε είχαν σπουδάσει στην Πολωνία. Σήμερα, η κοινή εμπειρία του κομμουνιστικής κυριαρχίας είναι μια πηγή κοινής «κατανόησης».
Το 2016, πραγματοποιήθηκε το πρώτο οικονομικό φόρουμ μεταξύ Πολωνίας και Αλβανίας.
Στις 26 Νοεμβρίου 2019, ένας σεισμός έπληξε την Αλβανία. Κατόπιν αιτήματος της Αλβανικής κυβέρνησης, η Πολωνία στα τέλη Δεκεμβρίου έστειλε 4 ομάδες πυροσβεστών στη χώρα και 500 κρεβάτια σε βοήθεια για το σεισμό.
Κοσσυφοπέδιο
Το Κοσσυφοπέδιο, μια περιοχή όπου οι Αλβανοί είχαν πλειοψηφία, διακήρυξε την ανεξαρτησία του από τη Σερβία στις 17 Φεβρουαρίου 2008 και η Πολωνία το αναγνώρισε στις 26 Φεβρουαρίου 2008. Ενώ η Αλβανία ήταν ένα από τα πρώτα έθνη που αναγνώρισε το Κοσσυφοπέδιο λόγω κοινής κουλτούρας, η Πολωνία ήταν η πρώτη σλαβική χώρα που το έκανε. Ωστόσο, τον Σεπτέμβριο του 2008, ο Πρόεδρος της Πολωνίας, Λεχ Κατσίνσκι, δήλωσε ότι η αρχική αιτία του πολέμου της Νότιας Οσετίας του 2008 δεν ήταν η επιχείρηση της Γεωργίας, αλλά η αναγνώριση της ανεξαρτησίας του Κοσσυφοπεδίου και ότι θα εμπόδιζε τις προσπάθειες για τη δημιουργία διπλωματικών σχέσεων της Πολωνίας με το Κοσσυφοπέδιο σε πρεσβευτικό επίπεδο. Ωστόσο, η κυβέρνηση δεν έχει προτείνει να στείλει πρέσβη στην Πρίστινα.
Συνεργασία στη Βαλτική
δεξιά|μικρογραφία|200x200εσ| Ο Πρόεδρος της Αλβανίας [[Μπουγιάρ Νισάνι συναντιέται με την Πρωθυπουργό της Πολωνίας, Μπεάτα Σίντουο στα Τίρανα. (9 Δεκεμβρίου 2016) ]] Στα γεγονότα που ακολούθησαν την αυξημένη ένταση που προέκυψε από την κατάσταση στην Ουκρανία, η Αλβανία και η Πολωνία ανέπτυξαν και οι δύο τους στρατιώτες τους ως μέρος μιας «ομάδας μάχης» στη Λετονία.
Ένταξη στην Ευρωπαϊκή Ένωση
Η Πολωνία είναι ισχυρός υποστηρικτής της ένταξης της Αλβανίας στην Ευρωπαϊκή Ένωση. Σε διμερή συνάντηση, ο Γιάτσεκ Τσαπουτόβιτς δήλωσε ότι «Η Πολωνία υποστηρίζει σθεναρά την ένταξη της Αλβανίας στην ΕΕ... Πιστεύουμε ότι ο λαός της Αλβανίας πρέπει να λάβει ένα σαφές μήνυμα ότι η ΕΕ είναι ανοιχτή και περιμένει την Αλβανία και ότι αυτή η ένταξη θα καταστήσει την ΕΕ πιο πλούσια πολιτιστικά... Εκτιμούμε τις μεταρρυθμιστικές προσπάθειες της αλβανικής κυβέρνησης, είμαστε ευτυχείς που παρατηρήθηκαν από την Ευρωπαϊκή Επιτροπή, η έκθεση της οποίας τον περασμένο Απρίλιο έκανε μια άνευ όρων σύσταση προς το Συμβούλιο της Ευρωπαϊκής Ένωσης για την έναρξη ενταξιακών διαπραγματεύσεων».
Στις 7 Μαΐου 2018, ο Τσαπουτόβιτς τόνισε τη σημασία της «αλληλεγγύης» μεταξύ των χωρών της Ανατολικής Ευρώπης, σημειώνοντας ότι «τα Δυτικά Βαλκάνια περνούν μια παρόμοια αναπτυξιακή πορεία με την Πολωνία» και ως εκ τούτου «έχουν παρόμοια συμφέροντα».
Στις 5 Ιουλίου 2019, ο Πολωνός αρχηγός κράτους, Άντζεϊ Ντούντα, «επέπληξε» την ΕΕ σε μια σύνοδο κορυφής ως Πόζναν για την καθυστέρηση των συνομιλιών για την ένταξη της Αλβανίας και της Βόρειας Μακεδονίας, δηλώνοντας ότι «Η Ευρωπαϊκή Ένωση δεν πρέπει να αντιμετωπίζει τις χώρες με αυτόν τον τρόπο όταν αντιμετωπίζουν δυσκολίες μεταρρυθμίσεις που στοχεύουν στη μελλοντική ενσωμάτωση».
Οικονομικοί δεσμοί
Η Αλβανία έχει αναδειχθεί ως σημαντικός τουριστικός προορισμός για τους Πολωνούς, με τον αριθμό των Πολωνών τουριστών να διπλασιάζεται το 2016, όπου έφτασε τους 116.000. Η Πολωνία είναι στις 10 πρώτες πηγές ξένων τουριστών στην Αλβανία. Για τους πρώτους έντεκα μήνες του 2018, ο αριθμός αυτός είχε αυξηθεί σε 152.000.
Εξωτερικοί σύνδεσμοι
Πολωνια Αλβανια Κατηγορία:Σελίδες με μη επιθεωρημένες μεταφράσεις
Νταβίντε Μανέντι
Ο Νταβίντ Μανέντι (γενν. 16 Απριλίου 1989 στο Τορίνο) είναι Ιταλός αθλητής του στίβου. Εξειδικεύεται στα 200 μέτρα. Συμμετείχε στα 4 x 100 μέτρα σκυταλοδρομία στους Ολυμπιακούς Αγώνες 2012 και 2016, ενώ πάλι στους Ολυμπιακούς Αγώνες 2016, συμμετείχε και ατομικά στα 200 μέτρα, όπου κατατάχθηκε 34ος. Έχει συμμετάσχει σε δύο συνεχόμενα Ευρωπαϊκά Πρωταθλήματα. Στους Μεσογειακούς Αγώνες 2018 κατέκτησε το χρυσό μετάλλιο μαζί με την ομάδα της Ιταλίας στα 4 x 100 μέτρα σκυταλοδρομία, ενώ στα 200 μέτρα ανδρών ήταν 5ος.
Παραπομπές
Κατηγορία:Ιταλοί αθλητές του στίβου Κατηγορία:Ιταλοί αθλητές δρόμων ταχύτητας Κατηγορία:Ιταλοί αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Αθλητές του στίβου στους Θερινούς Ολυμπιακούς Αγώνες 2016 Κατηγορία:Αθλητές του στίβου στους Μεσογειακούς Αγώνες 2013 Κατηγορία:Αθλητές του στίβου στους Μεσογειακούς Αγώνες 2018 Κατηγορία:Αθλητές του στίβου στη Θερινή Πανεπιστημιάδα 2015 Κατηγορία:Κάτοχοι μεταλλίων του Ιταλικού Πρωταθλήματος Στίβου
Άρχιμπαλντ Ράις
Ο Ρούντολφ Άρχιμπαλντ Ράις (8 Ιουλίου 1875 - 7 Αυγούστου 1929) ήταν Γερμανός-Ελβετός εγκληματολόγος, ιατροδικαστής, καθηγητής και συγγραφέας.
Μετά τον πόλεμο, ο Ράις συνέβαλε στην ίδρυση της πρώτης αστυνομικής ακαδημίας στη Σερβία, στην οποία έγινε καθηγητής πάνω στις εγκληματολογικές επιστήμες. Ήταν ένας από τους ιδρυτές του Ερυθρού Σταυρού της Σερβίας. Έγινε επίτιμος πολίτης του Κρούπανιε το 1926.
Μετά το θάνατό του, το σώμα του θάφτηκε στο νεκροταφείο του Τόπτσιντερ και, με δική του προηγούμενη αίτηση, η καρδιά του θάφτηκε στο λόφο Καϊμάκτσαλαν. Το μνημείο που περιείχε την καρδιά του αργότερα κατεδαφίστηκε από τους Βουλγάρους ως εκδίκηση στον Β΄ Παγκόσμιο Πόλεμο.
Παραπομπές
Κατηγορία:Γερμανοί συγγραφείς Κατηγορία:Γερμανοί επιστήμονες Κατηγορία:Ελβετοί επιστήμονες Κατηγορία:Ελβετοί συγγραφείς
Τιβούρτος
Στη ρωμαϊκή μυθολογία, ο Τιβούρτος (ή Τιβούρνος) ήταν ο μεγαλύτερος υιός του Κάτιλλου και εγγονός του Αμφιάραου. Ήταν, σύμφωνα με τον Βιργίλιο εντός του Βιβλίου Ζ΄ της Αινειάδας ιδρυτής της πόλεως Τιβούρ στην Ιταλία. Αδερφοί του ήσαν οι Κόρας και Κάτιλλος (υιός). Οι τρεις τους πολέμησαν τον Αινεία, βοηθώντας τον Τούρνο. Ο Βιργίλιος συγκρίνει τον Κόρα και τον Κάτιλλο με « κενταύρους », οδηγώντας στην υπόθεση πως πολεμούσαν όντες έφιπποι.
Πηγές
Κατηγορία:Ρωμαϊκή μυθολογία
Γκόμπλιν
Παρόμοια πλάσματα είναι τα μπράουνι, οι νάνοι, τα ντουέντες, τα διαβολάκια, τα λέπρεκον και τα κόμπολντ, αλλά χρησιμοποιείται επίσης συνήθως ως γενικός όρος για όλα τα μικρά, ασπρουλιάρικα πλάσματα. Μερικές φορές ο όρος επεκτείνεται για να συμπεριλάβει πλάσματα που μοιάζουν με καλικάντζαρους άλλων πολιτισμών, όπως τα πουκγούτζι, ντοκαέμπι ή ιφρίτ.
Ετυμολογία
Εναλλακτικές ορθογραφίες, στα Αγγλικά, περιλαμβάνουν gobblin, gobeline, gobling, goblyn, goblino και gobbelin. Ο όρος goblette έχει χρησιμοποιηθεί για να αναφερθεί σε θηλυκά γκόμπλιν.
Πλάσματα που μοιάζουν με καλικάντζαρους σε άλλους πολιτισμούς
Πολλά ασιατικά πλάσματα λάτζιτ έχουν συσχετιστεί με γκόμπλιν. Μερικά παραδείγματα:
Σύγχρονη μυθοπλασία
Στη σειρά βιβλίων Χάρι Πότερ και στο κοινό σύμπαν στο οποίο διαδραματίζονται οι κινηματογραφικές μεταφορές της, τα γκόμπλιν απεικονίζονται ως παράξενα, αλλά πολιτισμένα ανθρωποειδή, τα οποία συχνά υπηρετούν ως τραπεζίτες ή τεχνίτες. Αυτές οι απεικονίσεις των γκόμπλιν έχουν παρομοιαστεί από τους κριτικούς με αντισημιτικές καρικατούρες.
Στη σειρά Discworld του Τέρι Πράτσετ, τα γκόμπλιν είναι αρχικά μια περιφρονημένη και περιφρονημένη υπόγεια φυλή- ωστόσο, στα μεταγενέστερα βιβλία, τα γκόμπλιν τελικά ενσωματώνονται με τις άλλες φυλές και τα μηχανολογικά και μηχανικά τους ταλέντα αρχίζουν να εκτιμώνται.
Ο Πράσινος Γκόμπλιν είναι ένας γνωστός υπερκακός, ένας από τους εχθρούς του Σπάιντερμαν, ο οποίος έχει διάφορες ικανότητες, όπως αυξημένη αντοχή, ανθεκτικότητα, ευκινησία, αντανακλαστικά και υπεράνθρωπη δύναμη, λόγω της κατάποσης μιας ουσίας γνωστής ως "Φόρμουλα Γκόμπλιν". Έχει εμφανιστεί σε διάφορα μέσα ενημέρωσης που σχετίζονται με τον Spider-Man, όπως κόμικς, τηλεοπτικές σειρές, βιντεοπαιχνίδια και ταινίες, συμπεριλαμβανομένων των ταινιών Spider-Man (2002) και Spider-Man: No Way Home (2021) ως Νόρμαν Όσμπορν και Spider-Man 3 (2007) και The Amazing Spider-Man 2 (2014) ως Χάρι Όσμπορν.
Στις πρώτες αγγλικές μεταφράσεις, τα Στρουμφάκια ονομάζονταν γκόμπλιν.
Παραπομπές
Κατηγορία:Λαογραφία Κατηγορία:Λαϊκές δοξασίες Κατηγορία:Δαίμονες
ΑΖΣ Κοσάλιν
Η ΑΖΣ Κοσάλιν (πολωνικά: AZS Koszalin) είναι πολωνικός σύλλογος καλαθοσφαίρισης, με έδρα το Κοσάλιν. Η ομάδα παίζει αυτή τη στιγμή στο Πρωτάθλημα Καλαθοσφαίρισης Πολωνίας (PLK), την υψηλότερη βαθμίδα των πολωνικών πρωταθλημάτων καλαθοσφαίρισης.
Ιστορία
Υποτίθεται ότι ο νεοσύστατος σύλλογος θα συμμετείχε ενεργά στην προώθηση του αθλητισμού και της φυσικής αγωγής μεταξύ των μαθητών. Το αποδεκτό σχέδιο δράσης για τους τομείς εργασίας της ομάδας βασίστηκε στην ανάπτυξη μαθητικών παραδοσιακών ακαδημαϊκών ομάδων άθλησης, καθώς και περιστασιακά σε ατομικά αθλήματα. Στις αρχές της ύπαρξής του ο σύλλογος είχε πολλές ενεργές ενότητες, όπως: πετοσφαίριση, καλαθοσφαίριση, κολύμβηση, στίβο, αντιπτέριση και τζούντο.
Καθ 'όλη τη διάρκεια της αναπτυσσόμενης διαδικασίας του, η ΑΖΣ ξεκίνησε να συνεργάζεται με τοπικά σχολεία στο Κοσάλιν. Τα αποτελέσματα αυτής της συνεργασίας ήταν πολλές επιτυχίες των τοπικών ομάδων σε εθνικό και ακόμη και διεθνές επίπεδο. Οι απόφοιτοι αυτών των σχολείων ήταν γνωστοί αθλητές στους Ολυμπιακούς Αγώνες, καθώς και αθλητές που έχουν εκπροσωπήσει την Πολωνία διεθνώς (αδελφές Βοουγιεβιτσούφνι, Λέσεκ Ντολίνσκι, Ντάριους Ζέλιγκ, Βιεσουάφα Ρέουτ, Ρίσαρντ Ράζικ, Κσίστοφ Γιανίτσκι, Βιολέτα Γκαβόντσκα, Μαουγκοζάτα Γιανόβιτς και άλλοι).
Τελικά η ΑΖΣ επικεντρώθηκε κυρίως στην ομάδα καλαθοσφαίρισης ανδρών και σιγά σιγά απομακρύνθηκε από την ομάδα καλαθοσφαίρισης των γυναικών, η οποία έχει σταματήσει να αγωνίζεται από το 1999.
Προς το παρόν, όλη η προσοχή του συλλόγου επικεντρώνεται στην πρώτη ομάδα. Η εκπαίδευση παιδιών και νέων είναι περιορισμένη, οδηγώντας σε εγκατάλειψη αυτού του τομέα δραστηριότητας. Η εστίαση αποκλειστικά στην πρώτη ομάδα οδήγησε στην πρόοδο της ομάδας στην 1 Λίγκα και ακολούθως στην κορυφαία κατηγορία.
Εξωτερικοί σύνδεσμοι
Κατηγορία:Πολωνικοί σύλλογοι καλαθοσφαίρισης Κατηγορία:Ιδρύσεις αθλητικών συλλόγων το 1968 Κατηγορία:Ιδρύσεις ομάδων καλαθοσφαίρισης το 1968
Βλάττιον
Ο όρος βλάττιον όριζε κατά την περίοδο της Βυζαντινής Αυτοκρατορίας το πορφυρό χρώμα, ενώ, στην συνέχεια, το σύνολο του υφάσματος βαμμένου σε μωβ χρώμα, μάλλινου ή, κυρίως, μεταξωτού, η παραγωγή των οποίων αποτελούσε από την εποχή του Ιουστινιανού κρατικό μονοπώλιο. Σταδιακά ο όρος κατέληξε, τον 10ο αιώνα, να ορίζει γενικώς τα μεταξωτά, ανεξαρτήτως του χρωματισμού και της χρήσης τους: απαντάται τόσο σε περιγραφές των παραπετασμάτων του Μεγάλου Παλατιού, όσο και των πέπλων τα οποία κάλυπταν τα εικονίσματα.
Πηγές
Κατηγορία:Κυβέρνηση της Βυζαντινής Αυτοκρατορίας
Τζίνα Χέιζ
Η Τζίνα Χέιζ (Jenna Haze, 22 Φεβρουαρίου 1982) είναι Αμερικανίδα πορνογραφική ηθοποιός.
Βιογραφικά στοιχεία
Γεννήθηκε στις 22 Φεβρουαρίου 1982 στο Φούλερτον της Καλιφόρνιας. Οι γονείς της χώρισαν όταν ήταν μικρή, και η Τζένι μεγάλωσε μαζί με δύο αδελφές και έναν αδελφό της, όλοι μεγαλύτεροι, με την μητέρα τους. Σε ηλικία 15 χρονών έφυγε από το σχολείο, άρχισε να παίρνει ιδιωτικό μάθημα ενώ δούλευε σε βενζινάδικα και εστιατόρια. Στα 18 της άρχισε να εμφανίζεται ως γυμνή χορεύτρια κάνοντας στριπτίζ, αλλά εγκατέλειψε γιατί δεν έμεινε ευχαριστημένη. Το 2001 πήρε μέρος σε ταινία σκληρού πορνό, με παρτενέρ τον μάνατζέρ της και έναν φίλο του. Εγκατέλειψε τον ερωμένο της σε ηλικία 19 χρονών και μετά από τετραετή δεσμό. Είναι σήμερα συνδεδεμένη με τον Κρις Έμπερτ και ζουν στο Λαγκούνα Χιλλς της Καλιφόρνιας.
Παραπομπές
Κατηγορία:Φωτομοντέλα Κατηγορία:Αμερικανοί σκηνοθέτες πορνογραφικών ταινιών Κατηγορία:Αμερικανίδες ηθοποιοί πορνογραφικών ταινιών Κατηγορία:Αμερικανοί παραγωγοί πορνογραφικών ταινιών
Ειρήνη Ασανίνα
Η Ειρήνη Ασανίνα (απεβ. μετά το 1354) από τον Οίκο των Ασέν-Μίτσο ήταν η σύζυγος του Ιωάννη ΣΤ΄ Καντακουζηνού Αυτοκράτορα των Ρωμαίων.
Η άνοδος στο θρόνο
Ήταν κόρη του Ανδρόνικου Ασάν πρωτοστράτορα του Μωρέως και μίας κόρης του Μιχαήλ Ταρχανειώτη, επίσης πρωτοστράτορα. Ο πατέρας της ήταν γιος του Ιβάν Γ΄ Μίτσο-Ασέν της Βουλγαρίας και της Ειρήνης Παλαιολογίνας. Ο Ανδρόνικος προτιμούσε τα επίθετα της μητέρας του και της μάμμης του Ασέν: Παλαιολόγος-Ασάν.
Ο Ιωάννης Καντακουζηνός ήταν ο έμπιστος σύμβουλος του Ανδρόνικου Γ΄ Παλαιολόγου Αυτοκράτορα των Ρωμαίων και όταν ο Ανδρόνικος Γ΄ απεβίωνε το 1341, έθεσε τον Ιωάννη κηδεμόνα της Αυτοκρατορίας. Η σύζυγος του Αυτοκράτορα Άννα της Σαβοΐας ανέλαβε αντιβασίλισσα και τον 9ετή γιο της Ιωάννη Ε΄ Παλαιολόγο.
Τότε θεώρησε ευκαιρία ο Στέφανος-Ούρος Δ΄ Δουσάν να εισβάλλει στη Βόρεια Θράκη, οπότε ο Ιωάννης πήγε στην περιοχή για να επιφέρει την τάξη. Η Άννα βρήκε ευκαιρία και τον κήρυξε εχθρό του κράτους: του αφαίρεσε τα αξιώματα και την περιουσία. Αλλά ο Ιωάννης ως στρατηγός είχε το στρατό μαζί του στο Διδυμότειχο και στις 26 Οκτωβρίου 1341 απάντησε με την ανακήρυξή του ως Αυτοκράτορα. Η Ειρήνη ανακηρύχθηκε μαζί του Αυτοκράτειρα και από τις πρώτες της ενέργειες ήταν η απελευθέρωση των αδελφών της Ιωάννη και Μανουήλ, που ήταν εγκάθειρκτοι στη Θράκη για προδοσία από το 1335.
Ήταν η απαρχή του Β΄ Εμφυλίου Πολέμου (1341-47). Ο Ιβάν-Αλεξάνταρ της Βουλγαρίας συντάχθηκε με την Άννα και τον Ιωάννη Ε΄, ενώ ο Στέφανος-Ούρος Δ΄ της Σερβίας με τον Ιωάννη ΣΤ΄. Ο καθένας προσπαθούσε να προωθήσει τις εδαφικές απαιτήσεις του. Ο Ιωάννης ΣΤ΄ συμμάχησε ακόμη και με τον Ορχάν του εκκολαπτόμενου Οθωμανικού σουλτανάτου.
Κατά τη διάρκεια του εμφυλίου η Ειρήνη έμενε στο Διδυμότειχο με τις τρεις κόρες της, ενώ ο Ιωάννης ΣΤ΄ ήταν απασχολημένος με τις πολεμικές επιχειρήσεις. Όταν ο Ιβάν-Αλεξάνταρ επιτέθηκε, η Ειρήνη υπεραμύνθηκε της πόλης όσο καλύτερα μπορούσε, ώσπου να επιστρέψει ο σύζυγός της με βοήθεια του Ουμούρ σουλτάνου του Αϊδινίου το χειμώνα του 1343. Η σθεναρή προσπάθειά της εντυπωσίασαν τον Ουμούρ και τον ιστορικό Νικηφόρο Γρηγορά.
Στις 3 Φεβρουαρίου 1347 οι δύο πλευρές συμφώνησαν ο Ιωάννης ΣΤ΄ να είναι ο Αυτοκράτορας και ο Ιωάννης Ε΄ να είναι συναυτοκράτορας. Η συμφωνία επισφραγίστηκε με το γάμο της Ελένης Καντακουζηνής, κόρης της Ειρήνης, με τον Ιωάννη Ε΄. Ο Ιωάννης ΣΤ΄ και η Ειρήνη εισήλθαν στην Κωνσταντινούπολη και ανέλαβαν την εξουσία.
Η μετέπειτα ζωή της
Ο Ιωάννης ΣΤ΄ ξανάρχισε τη διένεξη το 1352 και είχε υποστήριξη ότι αυτός ήταν ο νόμιμος Αυτοκράτορας. Όμως στις 4 Δεκεμβρίου 1354 παραιτήθηκε και έγινε μοναχός, όπως και η Ειρήνη με το όνομα Ευγενία σε ξεχωριστή από εκείνον μονή, αυτήν της Αγίας Μάρθας. Το 1356 η Ειρήνη απέρριψε το σχέδιο που της πρότεινε ο Τζιάνι: να ελευθερώσει τον γιο της Ματθαίο Καντακουζηνό, που κρατούσε ο Ιωάννης Ε΄ στη φυλακή και να τον εγκαταστήσει Αυτοκράτορα. Το 1359 ήλθαν στη μονή της ως μοναχές η κόρη της Μαρία και η κόρη του γιου της Ματθαίου, η Θεοδώρα. Ο ιστορικός Ντόναλντ Νίκολ εικάζει ότι ακολούθησε την οικογένειά της στο Μωρέα, όπου ο γιος της ήταν δεσπότης. Ίσως επέστρεψε το 1362/63 στην Κωνσταντινούπολη και να ήταν μία από τις Αυτοκράτειρες που συνάντησαν οι πρέσβεις από την Τραπεζούντα τον Απρίλιο του 1363. Ο ίδιος ιστορικός υποθέτει ότι απεβίωσε πριν το 1379, όταν ο Ιωάννης ΣΤ΄ και άλλα μέλη της οικογένειάς του κρατήθηκαν ως όμηροι στον πύργο του Γαλατά από τον Ανδρόνικο Δ΄ Παλαιολόγο.
Οικογένεια
Η Ειρήνη παντρεύτηκε τον Ιωάννη ΣΤ΄ Καντακουζηνό, γιο του Μιχαήλ και της Θεοδώρας Παλαιολογίνας, μάλλον εξαδέλφης του Μιχαήλ Η΄. Είχε έξι τέκνα :
Εξωτερικοί σύνδεσμοι
Κατηγορία:Οίκος Παλαιολόγων - Ασέν‎ Κατηγορία:Σύζυγοι Βυζαντινών Αυτοκρατόρων Κατηγορία:Βυζαντινοί του 14ου αιώνα
Το σόι σου
Το Σόι Σου (αναγραμμένο ως: το σόι σου) είναι ελληνική κωμική οικογενειακή τηλεοπτική σειρά παραγωγής 2014-2019, βασισμένη στην αμερικανική σειρά Your Family or Mine, η οποία με τη σειρά της είναι βασισμένη στην ισραηλινή σειρά Sabri Maranan. Στην Ελλάδα, προβλήθηκε από τον τηλεοπτικό σταθμό Alpha TV, ενώ στην Κύπρο από τον Alpha Κύπρου.
Τη συγγραφική ομάδα της σειράς αποτελούν οι Αποστόλης Τσαούσογλου, Νίκος Μήτσας, Γιώργος Ηλιόπουλος, Δήμητρα Τσόλκα, Αντώνης Ανδρής, Γωγώ Φώτου, Ελπίδα Γκρίλλα, Βιβή Νικολοπούλου, Γιάννης Διακάκης, Έλενα Σολωμού, Αννίτα Κούλη Δήμητρα Πούλκου, Κατερίνα Μπέη, Ζωή Κοΐβαρη, Γιώργος Κόκουβας και Χαράλαμπος Μπουραζάνης, ενώ η σκηνοθεσία είναι των Νίκου Ζαπατίνα (1η σεζόν, Επεισόδια 1-15), Γιώργου Σιούγα (1η σεζόν, Επεισόδια 16-52), Ανδρέα Μορφονιού (2η σεζόν & 3η σεζόν, Επεισόδια 1-48), Αντώνη Αγγελόπουλου (3η σεζόν, Επεισόδια 49-66, 4η σεζόν & 5η σεζόν Επεισόδια 1-8) και Σταμάτη Πατρώνη (5η σεζόν Επεισόδια 9-61).
Το τραγούδι τίτλων της σειράς φέρει τον τίτλο Μαλλιά Κουβάρια και το ερμηνεύει η Ηλιάνα Τσαπατσάρη. Η σύνθεση ανήκει στον Βασίλη Παναγιωτόπουλο και οι στίχοι στον Λάκη Λαζόπουλο.
Η σειρά έκανε πρεμιέρα στις 23 Οκτωβρίου του 2014,  ενώ ανανεώθηκε για δεύτερο κύκλο επεισοδίων τον Απρίλιο του 2015. Ο δεύτερος κύκλος έκανε πρεμιέρα την 1η Οκτωβρίου του 2015 με τα τέσσερα επεισόδια του πρώτου που αναβλήθηκαν, ενώ τα καινούρια επεισόδια του δεύτερου κύκλου ξεκίνησαν να προβάλλονται στις 15 Οκτωβρίου. Λόγω της επιτυχίας στα νούμερα τηλεθέασης, η σειρά ανανεώθηκε για τρίτη χρονιά τον Ιούλιο του 2016, ενώ τον Μάιο του 2017 ανανεώθηκε για τέταρτη χρονιά. Τον Μάιο του 2018 η σειρά ανανεώθηκε για πέμπτη χρονιά. Τον Μάιο του 2019 ανακοινώθηκε ότι η σειρά δεν ανανεώθηκε για έκτη χρονιά.
Το τελευταίο επεισόδιο της σειράς προβλήθηκε στις 25 Ιουνίου 2019, ολοκληρώνοντας τη σειρά έπειτα από συνολικά 307 επεισόδια.
Πλοκή
Ο Σάββας και η Λυδία, παντρεμένοι δέκα χρόνια περίπου, έχουν αποκτήσει δύο κόρες, τη Σάντρα και τη Χαρά. Κάθε Κυριακή συνηθίζουν να περνούν τη μέρα τους στο πατρικό του ενός, ή του άλλου, ζώντας εκεί ανεπανάληπτες στιγμές. Καβγάδες, φωνές, αναστατώσεις, τρία στοιχεία που ποτέ δεν απουσιάζουν από τα καθιερωμένα κυριακάτικα τραπέζια τους! Παρ'όλα αυτά κάθε τους μικρή ιστορία λήγει με αγάπη και χαμόγελο!
Οικογένεια Τριανταφύλλου
230px|αριστερά|thumb|Το βασικό ζευγάρι της σειράς μαζί με τους γονείς τους.
Προβολή
Η σειρά άρχισε να προβάλλεται κάθε Πέμπτη στις 21:00, αλλά λόγω των υψηλών νούμερων τηλεθέασης, το κανάλι αποφάσισε να προβάλλει τη σειρά δύο φορές την εβδομάδα, και έτσι μετά το πρώτο μισό της σεζόν, από τον Φεβρουάριο του 2015, η σειρά ξεκίνησε να προβάλλεται κάθε Πέμπτη και Παρασκευή. Προς το τέλος του 1ου κύκλου, από τις 18 Μαΐου και μετά, η σειρά άλλαξε ημέρα και ώρα προβολής και προβαλλόταν κάθε Δευτέρα και Τρίτη στις 21:45. Στον 2ο κύκλο, από τις 11 Μαΐου 2016, η σειρά άλλαξε μέρες προβολής και μετακινήθηκε από Πέμπτη και Παρασκευή σε Τετάρτη και Πέμπτη, στις 21:00, λόγω της πρεμιέρας του X-Factor στο τηλεοπτικό κανάλι ΣΚΑΪ, όπως και έμεινε, μέχρι το τέλος του 3ου κύκλου. Στον 4ο κύκλο, οι ημέρες προβολής άλλαξαν ξανά και από Τετάρτη και Πέμπτη μετακινήθηκαν σε Πέμπτη και Παρασκευή, στις 21:00, ενώ από το 2018, η σειρά άλλαξε πάλι ημέρες προβολής, με νέα επεισόδια κάθε Δευτέρα και Τρίτη στις 21:00, οι οποίες παρέμειναν έτσι, μέχρι και το τέλος της σειράς τον Ιούνιο του 2019.
Στην Κύπρο, ο 4ος κύκλος προβαλλόταν κάθε Σάββατο και Κυριακή, ενώ ο 5ος, παρόλο που αρχικά προβαλλόταν κάθε Σάββατο και Κυριακή, από τη μέση της σεζόν άρχισε να προβάλλεται κάθε Πέμπτη και Παρασκευή.
Εξωτερικοί σύνδεσμοι
Κατηγορία:Τηλεοπτικές σειρές Alpha Κατηγορία:Ελληνικές κωμικές τηλεοπτικές σειρές
Τζάστιν Γουίλσον
Ο Τζάστιν Γουίλσον (Justin Boyd Wilson, Σέφιλντ Ηνωμένου Βασιλείου 31 Ιουλίου 1978 – Πενσιλβάνια Η.Π.Α., 24 Αυγούστου 2015) ήταν Βρετανός οδηγός αγώνων από την Αγγλία. Το 2003 αγωνίστηκε στη Φόρμουλα 1. Στους 11 πρώτους αγώνες του πρωταθλήματος έτρεξε για λογαριασμό της Μινάρντι Φόρμουλα 1 και στους 5 τελευταίους για λογαριασμό της Τζάγκουαρ Φόρμουλα 1. Το 2004 αποφάσισε να δοκιμάσει την τύχη του στις ΗΠΑ, όπου και παρέμεινε μέχρι το τέλος. Από το 2004 μέχρι το 2007 έλαβε μέρος στο Πρωτάθλημα Καμπ Καρς και από το 2008 μέχρι τώρα(2015) στο Πρωτάθλημα Ίντυκαρς. Ήταν έγγαμος με την Τζούλια Γουίλσον από τις 29 Δεκεμβρίου 2006 και είχαν δύο κόρες, την Τζέιν Λουίζ (γενν. 2008) και την Τζέσικα Λυν (γενν. 2010).
Θάνατος
Την Κυριακή 23 Αυγούστου του 2015 το μονοθέσιο το οποίο οδηγούσε ο Σαζ Κάρεμ ξέφυγε από την πορεία του κι έπεσε πάνω στον τοίχο, με αποτέλεσμα να διαλυθεί. Τα κομμάτια του εκσφενδονίστηκαν στον αέρα κι ένα από αυτά χτύπησε τον Γουίλσον στο κεφάλι, με αποτέλεσμα να χάσει τις αισθήσεις του. Αρχικά μεταφέρθηκε στο ιατρικό κέντρο της πίστας όπου υποβλήθηκε σε εξετάσεις, οι οποίες όμως έδειξαν πως έπρεπε να μεταφερθεί επειγόντως στο νοσοκομείο. Εκεί τον διασωλήνωσαν και μετά από λίγο έπεσε σε κώμα. Οι γιατροί έκαναν υπεράνθρωπες προσπάθειες για να τον σώσουν και να τον κρατήσουν στη ζωή όμως δεν τα κατάφεραν. Το απόγευμα της Δευτέρας 24 Αυγούστου του 2015 ο Γουίλσον υπέκυψε στα τραύματά του κι έφυγε από τη ζωή. Επειδή διαπιστώθηκε πως τα όργανά του ήταν σε καλή κατάσταση, η οικογένειά του τα δώρησε για να σωθούν άλλοι άνθρωποι οι οποίοι είχαν ανάγκη. Αδερφός του είναι ο Στέφαν Γουίλσον που επίσης μετέχει στο Πρωτάθλημα Ίντυκαρς.